stanford-oval/wikipedia huggingface dataset:
พระศาสนโศภน (ภา ภาณโก)
สมณศักดิ์

พ.ศ. 2449 เป็นพระครูพุทธพากย์ประกาศ พระครูคู่สวด ฐานานุกรมในพระวรวงศ์เธอ พระองค์เจ้าพระสถาพรพิริยพรต
พ.ศ. 2451 เป็นพระครูวินัยธรรม พระครูฐานานุกรมในพระวรวงศ์เธอ พระองค์เจ้าพระสถาพรพิริยพรต
พ.ศ. 2453  เป็นพระครูวิจารณ์ธุรกิจ พระครูฐานานุกรมในพระวรวงศ์เธอ กรมหมื่นชินวรสิริวัฒน์
พ.ศ. 2461  เป็นพระครูปลัดสัมพิพัฒพรหมจรรยาจารย์ สรรพกิจวิธานโกศล โศภนวัตรจรรยาภิรัต มัชฌิมคณิศรสถาวีรธุรธารี พระครูปลัด ฐานานุกรมในพระวรวงศ์เธอ กรมหมื่นชินวรสิริวัฒน์
พ.ศ. 2466  เป็นพระราชาคณะชั้นสามัญที่ พระมหาคณิศร พุทธศาสนิกนิกรปสาทาภิบาล สกลสังฆประธานมหาสถาวีรกิจการี นายกบดีศรีรัตนคมกาจารย์ พระราชาคณะปลัดขวา ฐานานุกรมในพระเจ้าวรวงศ์เธอ กรมหมื่นชินวรสิริวัฒน์ สมเด็จพระสังฆราชเจ้า
พ.ศ. 2473  เป็นพระราชาคณะชั้นราชที่ พระราชกวี นรสีหพจนปิลันธน์ คันถธุรบัณฑิต ยติคณิสสร บวรสังฆาราม คามวาสี
พ.ศ. 2476  เป็นพระราชาคณะชั้นเทพที่ พระเทพกวี ศรีวิสุทธิดิลก ตรีปิฎกบัณฑิต ยติคณิสสร บวรสังฆาราม คามวาสี
พ.ศ. 2478  เป็นพระราชาคณะชั้นธรรมที่ พระธรรมปาโมกข์ ยุตโยคญาณดิลก ไตรปิฎกธารี ธรรมวาทียติคณิสสร บวรสังฆารามคามวาสี
พ.ศ. 2488  เป็นรองสมเด็จพระราชาคณะ ชั้นหิรัณยบัฏ ที่ พระศาสนโศภน วิมลญาณอดุลย์สุนทรนายก ตรีปิฎกธรรมาลังการภูสิต ธรรมนิตยสาทร อุดมคณฤศร บวรสังฆาราม คามวาสี
ศาสนกิจ

พระศาสนโสภณ ได้ทำหน้าที่เป็นครูสอนพระธรรมวินัยให้แก่พระเณรที่บวชใหม่ในวัดตั้งแต่ปี พ.ศ. 2458 ต่อมายังได้เป็นกรรมการสนามหลวงทั้งแผนกธรรมและแผนกบาลี เป็นกรรมการมหามกุฏราชวิทยาลัย เป็นผู้ช่วยชำระพระไตรปิฎกบาลีและอรรถกถา
ในด้านการปกครองคณะสงฆ์ ท่านดำรงตำแหน่งสำคัญดังนี้
กรรมการมหาเถรสมาคม
ประธานอนุกรรมการมหาเถรสมาคม
กรรมการคณะธรรมยุต
เจ้าอาวาสวัดราชบพิธสถิตมหาสีมาราม
สมาชิกสังฆสภา สังฆมนตรีช่วยว่าองค์การการปกครอง และเจ้าคณะจังหวัดพระนคร
มรณภาพ

พระศาสนโศภน (ภา ภาณโก) อาพาธด้วยไข้กาฬ แต่แพทย์ปัจจุบันสันนิษฐานว่าเป็นฝีดาษ แม้อาการอาพาธจะรุนแรงแต่ท่านยังดำรงสติสัมปชัญญะดีอยู่ตลอด ในวาระสุดท้ายท่านกล่าวว่า "ไปละ อยู่กันเป็นสุข ๆ เถิด" แล้วลมหายใจท่านก็ค่อย ๆ แผ่วลง จนถึงแก่มรณภาพเมื่อเวลา 23:25 น. วันที่ 9 ตุลาคม พ.ศ. 2489 สิริอายุได้ 65 ปี 325 วัน พรรษา 47
เอ็มมิเน็ม

| เอ็มมิเน็ม |
| --- | --- |
เอ็มมิเน็มในปี ค.ศ. 2014
ข้อมูลพื้นฐาน
ชื่อเกิด: มาร์แชลล์ บรูซ มาเทอรส์ที่สาม
รู้จักในชื่อ: Slim Shady, Slim, Marshall Mathers, Em, Shady, Eminem, M&M, Double Ems
เกิด: 17 ตุลาคม ค.ศ. 1972(1972-10-17) เซนต์โจเซฟ รัฐมิซูรี สหรัฐอเมริกา
แนวเพลง: ฮิปฮอป
อาชีพ: นักร้อง นักแสดง นักแต่งเพลง โปรดิวเซอร์เพลง
ช่วงปี: 1992 - ปัจจุบัน
ค่ายเพลง: อัฟเตอร์แมช แชดี อินเตอร์สโคป

เว็บไซต์: eminem.com
มาร์แชล บรูซ มาเธอร์ที่สาม (อังกฤษ: Marshall Bruce Mathers III; เกิด 17 ตุลาคม ค.ศ. 1972) รู้จักกันชื่อที่ใช้บนเวทีว่า เอ็มมิเน็ม (Eminem แต่นิยมเขียนเป็น EMINƎM)และอัลเทอร์อีโกของเขา สลิม เชดี (Slim Shady) เป็นแร็ปเปอร์ โปรดิวเซอร์ นักแต่งเพลง และนักแสดงชาวอเมริกา ความนิยมในเอ็มมิเน็มทำให้วงดี 12 ที่เขาเป็นสมาชิกเป็นที่รู้จัก นอกจากการเป็นสมาชิกวงดี 12 แล้ว เอ็มมิเน็มยังร่วมงานฮิปฮอปในแบดมีตอีวิล ร่วมกับรอยส์ดา 5'9" เอ็มมิเน็มเป็นหนึ่งในศิลปินที่มียอดจำหน่ายสูงสุดในโลกและเป็นศิลปินที่มียอดจำหน่ายผลงานเพลงสูงสุดในคริสต์ทศวรรษที่ 2000 หลายนิตยสารได้จัดอันดับเอ็มมิเน็มเป็นหนึ่งในศิลปินที่ยิ่งใหญ่ที่สุดตลอดกาล อาทิ โรลลิ่งสโตน ซึ่งจัดอันดับอยู่ที่ 82 ในศิลปินที่ยิ่งใหญ่ตลอกาล 100 คน และประกาศให้เขาเป็น "ราชาเพลงฮิปฮอป" รวมถึงการร่วมงานกับวงดี 12 และแบดมีตอีวิล เอ็มมิเน็มก็ประสบความสำเร็จติด 1 ใน 10 บนชาร์ตบิลบอร์ด 200 เอ็มมิเน็มได้ยอดจำหน่ายมากกว่า 42 ล้านเพลง และ 49.1 ล้านอัลบั้มในสหรัฐอเมริกา และ 100 ล้านอัลบั้มทั่วโลก
เอ็มมิเน็มได้รับความนิยมอย่างรวดเร็วในปี ค.ศ. 1999 ด้วยอัลบั้มสังกัดค่ายเปิดตัวในชื่อ เดอะสลิมเชดีแอลพี และอัลบั้มแรกของเขา เดอะมาร์แชลมาเทอรส์แอลพี และอัลบั้มที่ 3 ของเขา เดอะเอ็มมิเน็มโชว์ ซึ่งล้วนได้รับรางวัลแกรมมี่ ทำให้เขาเป็นศิลปินคนแรกที่ได้รับรางวัลในสาขาอัลบั้มแร็ปยอดเยี่ยม (Best Rap Album) สำหรับแอลฟีทั้งสาม เดอะมาร์แชลมาเทอรส์แอลพี จัดว่าเป็นอัลบั้มที่ขายดีที่สุดและประสบความสำเร็จที่สุดของเอ็มมิเน็ม เอ็มมิเน็มไปเฮียตัสหลังคอนเสิร์ตทัวร์ในปี ค.ศ. 2005 และออกอัลบั้มแรกนับแต่ปี ค.ศ. 2004 อังกอร์ โดยใช้ชื่อว่า รีแลปส์ เมื่อวันที่ 15 พฤษภาคม ค.ศ. 2009 ต่อมาในปี ค.ศ. 2010 เอ็มมิเน็มได้ออกสตูดิโออัลบั้มลำดับที่เจ็ดในชื่อ รีโคเวอรี ซึ่งประสบความสำเร็จทั่วโลก รีโคเวอรี เป็นหนึ่งในอัลบั้มที่ขายดีที่สุดทั่วโลกในปี 2010 ร่วมกับอัลบั้ม เดอะเอ็มมิเน็มโชว์ ที่ขายดีที่สุดในปี 2002 เอ็มมิเน็มได้รับรางวัลแกรมมี่ทั้งจากอัลบั้ม รีแลปส์ และ รีโคเวอรี ทำให้เขาได้รับรางวัลแกรมมีตลอดการทำงานของเขาทั้งสิ้น 13 รางวัล นอกจากนี้ เอ็มมิเน็มยังได้รับความนิยมจากอัลบั้มใหม่ๆของเขาเช่นอัลบั้ม มิวสิคทูบีเมอร์เดอร์บาย และ มิวสิคทูบีเมอร์เดอร์บายไซด์บี ในปัจจุบัน
รายชื่ออัลบั้ม

อัลบั้มสตูดิโอเดี่ยว
อินฟินิต (1996)
เดอะสลิมเชดีแอลพี (1999)
เดอะมาร์แชลมาเทอรส์แอลพี (2000)
เดอะเอ็มมิเน็มโชว์ (2002)
อังกอร์ (2004)
รีแลปส์ (2009)
รีโคเวอรี (2010)
เดอะมาร์แชลมาเทอรส์แอลพี 2 (2013)
รีไวเวิล (2017)
กามิกาเซ่ (2018)
มิวสิคทูบีเมอร์เดอร์บาย (2020)
อัลบั้มร่วมร้อง
แหล่งข้อมูลอื่น

เว็บไซต์ทางการ
เอ็มมิเน็ม ที่ออลมิวสิก
เอ็มมิเน็ม ที่อินเทอร์เน็ตมูวีเดตาเบส
Rock and Roll Hall of Fame bio
ยันต์สู้ปืน

| ยันต์สู้ปืน |
| --- | --- |
กำกับ: ชาลี อินทรวิจิตร
ผู้ช่วยผู้กำกับ: บัณฑิต ฤทธิ์ถกล
บทภาพยนตร์: บัณฑิต ฤทธิ์ถกล
เนื้อเรื่อง: ต๊ะ ท่าอิฐ
อำนวยการสร้าง: ทวีทรัพย์ มิ่งวัฒนบุญ (แต่ในไตเติ้ลภาพยนตร์ขึ้นชื่อเป็น วิศิษฐ์ มิ่งวัฒนบุญ)
นักแสดงนำ: สรพงศ์ ชาตรี หม่อมหลวงสุรีย์วัลย์ สุริยง
กำกับบท: ประเสริฐ กมลวาทิน
กำกับคิวบู๊: ทองก้อน ศรีทับทิม พันนา ฤทธิไกร (ในไตเติ้ลภาพยนตร์ใช้ชื่อว่า กฤติยา ซึ่งเป็นชื่อจริง)
ถ่ายภาพ: พิพัฒน์ พยัคฆะ
ช่วยถ่ายภาพ: คำนวน ประจำแท่น
ลำดับภาพ: คชสาร (นามแฝงของคมน์ อรรฆเดช)
เพลงประกอบ: ยันต์สู้ปืน – ดอน สอนระเบียบ
บริษัทผู้สร้าง: พูนทรัพย์โปรดักชั่น  
ผู้จัดจำหน่าย: พูนทรัพย์โปรดักชั่น
วันฉาย: 16 กุมภาพันธ์ 2527 (2527-02-16)   โรงภาพยนตร์โคลีเซี่ยม โรงภาพยนตร์พาราเมาท์ และศาลาเฉลิมกรุง
ประเทศ: ไทย
ภาษา: ไทย
ยันต์สู้ปืน เป็นภาพยนตร์ไทยแนวโลดโผน สุขนาฏกรรม ปี พ.ศ. 2527 ที่สร้างและจัดจำหน่ายโดยพูนทรัพย์โปรดักชั่น จากการกำกับของครูชาลี อินทรวิจิตร นำแสดงโดยสรพงศ์ ชาตรี และหม่อมหลวงสุรีย์วัลย์ สุริยง เข้าฉายครั้งแรกเมื่อวันที่ 16 กุมภาพันธ์ พ.ศ. 2527 ที่โรงภาพยนตร์โคลีเซี่ยม โรงภาพยนตร์พาราเมาท์ และศาลาเฉลิมกรุง
เนื้อเรื่อง

ยันต์สู้ปืน บอกเล่าเรื่องราวของ โชน ชุมพวง (สรพงศ์ ชาตรี) อดีตทหารผ่านศึกที่เดินทางกลับบ้านและพบว่า หมอแช่ม (สุวิน สว่างรัตน์) และ อาด (ศรินทิพย์ ศิริวรรณ) ซึ่งเป็นพ่อและแม่ของเขาถูกฆ่าตายอย่างโหดเหี้ยม พร้อมกับเผาบ้านทิ้ง โดยพบผ้าแพรแดงผูกไว้และยังมี ยันต์มหาจักร ที่มีอิทธิฤทธิ์ทำให้ผู้ครอบครองอยู่ยงคงกระพันตกอยู่ ทำให้ น้าสิงห์ (โดม สิงห์โมฬี) เพื่อนสนิทของหมอแช่มเข้าใจว่าเป็นฝีมือของ เสือแผน (มานพ อัศวเทพ) เพื่อนสนิทของตนอีกคนที่เป็นอดีตโจรป่าที่หวังจะมาแย่งชิง ยันต์มหาจักร จากหมอแช่ม โชนจึงรีบไปยังบ้านของเสือแผนที่อยู่ในป่าทันทีเพื่อล้างแค้นให้พ่อและแม่
แต่ก่อนที่จะเกิดการสูญเสีย น้าสิงห์ ได้เข้ามาห้ามและเปิดเผยความจริงว่าเป็นการเข้าใจผิดเพราะมีคนเห็นเสือแผนนำของป่าไปขายในวันเกิดเหตุ เสือแผนจึงมั่นใจว่าต้องเป็นแผนของ ปลื้ม ประโคนชัย (สุเชาว์ พงษ์วิไล) และ เจน วนาพรรณ (เกชา เปลี่ยนวิถี) สองคู่อริของตนที่หวังจะให้โชนและเสือแผนฆ่ากันเองและช่วงชิง ยันต์มหาจักร เอามาไว้ในการครอบครอง โดยเฉพาะนายเจนที่เป็นคู่อริสำคัญของเสือแผนเพราะเขาฉุด ทองสี (สุพรรณี จิตต์เที่ยง) เมียของเสือแผนไปเป็นเมีย
ทั้ง 3 คนจึงเริ่มปฏิบัติการล้างแค้นโดยมี ศรีนวล (หม่อมหลวงสุรีย์วัลย์ สุริยง) และ คำม่อย (ดี๋ ดอกมะดัน) สองนายตำรวจที่ปลอมตัวเป็นขอทานเพื่อสืบข่าวคราวเกี่ยวกับผู้มีอิทธิพลที่กระทำผิดในท้องที่เป็นผู้ช่วยคอยให้ความช่วยเหลือ ฝั่งของเสี่ยปลื้มและนายเจนจึงจับ อุมา (อัญชลี ไชยศิริ) เจ้าของโรงแรม และ วิชุดา (ธิติมา สังขพิทักษ์) น้องสาวต่างสายเลือดของเสี่ยปลื้ม สองคนรักของโชนรวมถึงทองสีที่ทรยศนำข่าวไปบอกเสือแผนเป็นตัวประกันเพื่อให้โชนนำยันต์มหาจักรมาแลกที่โรงโม่หิน แต่เกิดการหักหลังเมื่อเสี่ยปลื้มแย่งชิงยันต์มหาจักรไป ทำให้เกิดการต่อสู้กันขึ้น เป็นโชนที่จัดการ ปลัดใหญ่ (ฤทธิ์ ลือชา) มือขวาคนสนิทของนายเจน และตัวเสี่ยปลื้มได้สำเร็จ ขณะที่เสือแผนเป็นฝ่ายที่จัดการนายเจน
นักแสดง

| นักแสดงหลัก> ตัวละคร | นักแสดงหลัก> นักแสดง |
| --- | --- |
โชน ชุมพวง: สรพงศ์ ชาตรี
ศรีนวล: หม่อมหลวงสุรีย์วัลย์ สุริยง
เจน วนาพรรณ: เกชา เปลี่ยนวิถี
ปลื้ม ประโคนชัย: สุเชาว์ พงษ์วิไล
เสือแผน: มานพ อัศวเทพ
นักแสดงสมทบ
น้าสิงห์: โดม สิงห์โมฬี
อุมา: อัญชลี ไชยศิริ
วิชุดา: ธิติมา สังขพิทักษ์
ทองสี: สุพรรณี จิตต์เที่ยง
ปลัดใหญ่: ฤทธิ์ ลือชา
คำม่อย: ดี๋ ดอกมะดัน
: เป็ด เชิญยิ้ม
ฮอด: พิภพ ภู่ภิญโญ
คำหมาน: สมศักดิ์ ชัยสงคราม
: ฉัตร มงคลชัย
: โสธร รุ่งเรือง
แนบ: โจ๊ก ท่าฉลอม
นักแสดงรับเชิญ
แช่ม ชุมพวง: สุวิน สว่างรัตน์
อาด ชุมพวง: ศรินทิพย์ ศิริวรรณ
ผู้การตำรวจ: ชาลี อินทรวิจิตร
แหล่งข้อมูลอื่น

ยันต์สู้ปืน ทางเว็บไซต์ ไทยบันเทิง
ฟุตบอลทีมชาติเดนมาร์ก

ฟุตบอลทีมชาติเดนมาร์ก (เดนมาร์ก: Danmarks fodboldlandshold) เป็นตัวแทนของประเทศเดนมาร์กและกรีนแลนด์ ในการแข่งขันฟุตบอลชายระดับนานาชาติ ถูกควบคุมโดยสหภาพฟุตบอลเดนมาร์ก (DBU) ปัจจุบันใช้สนามกีฬาพาร์เคิน ในโคเปนเฮเกนเป็นสนามเหย้า โดยมีไบรอัน รีเมอร์เป็นผู้จัดการทีม
เดนมาร์กชนะเลิศกีฬาฟุตบอลในโอลิมปิกซ้อน 1906 ซึ่งความสำเร็จในครั้งนั้นไม่ถูกรับรองอย่างเป็นทางการ และได้รับเหรียญเงินในกีฬาโอลิมปิกฤดูร้อน 1908 และ 1912 อย่างไรก็ตาม ในฐานะมือสมัครเล่นที่ห้ามไม่ให้นักเตะทีมชาติของตนไปแล่นเป็นนักเตะอาชีพในสโมสรต่างประเทศ เดนมาร์กไม่ผ่านเข้ารอบสำหรับฟุตบอลโลกจนถึง ค.ศ. 1986 ถึงแม้ว่าพวกเขาจะได้รับเหรียญเงินเงินโอลิมปิกอีกใน ค.ศ. 1960
นับตั้งแต่ทศวรรษ 1980 เดนมาร์กได้สร้างผลงานที่แข็งแกร่งอย่างต่อเนื่อง พวกเขาชนะเลิศฟุตบอลชิงแชมป์แห่งชาติยุโรป 1992 ที่ประเทศสวีเดน โดยเอาชนะทีมแชมป์เก่าอย่างเนเธอร์แลนด์ ในรอบรองชนะเลิศ และแชมป์โลกอย่างเยอรมนีในรอบชิงชนะเลิศ ทีมยังชนะเลิศ คิงส์ฟาฮัดคัพ 1995 โดยเอาชนะอาร์เจนตินาในรอบชิงชนะเลิศ ผลงานฟุตบอลโลกที่ดีที่สุดของพวกเขาคือความสำเร็จในปี 1998 ซึ่งพวกเขาแพ้บราซิลอย่างหวุดหวิด 3–2 ในรอบก่อนรองชนะเลิศ เดนมาร์กยังสามารถเข้ารอบ 16 ทีมสุดท้ายในฟุตบอลโลกได้ในปี 1986, 2002 และ 2018 ผลงานที่โดดเด่นล่าสุดของพวกเขาคือการเข้ารอบรองชนะเลิศฟุตบอลชิงแชมป์แห่งชาติยุโรป 2020 โดยแพ้อังกฤษในช่วงต่อเวลา
ประวัติ

นอกเหนือจากทีมชุดใหญ่ของทีมชายแล้ว เดนมาร์กยังมีทีมฟุตบอลหญิง และมีทีมที่เป็นตัวแทนทีมชาติในหลายรุ่นอายุ ที่โดดเด่นที่สุดคือทีมชาติรุ่นอายุไม่เกิน 21 ปี ในหน้าประวัติศาสตร์ที่ผ่านมา ทีมชายชุดใหญ่ (ทีม A) ทำหน้าที่แข่งขันในกีฬาโอลิมปิกเป็นหลักซึ่งพวกเขาลงแข่งเรื่อยมาจนถึงปี 1988 หลังจากนั้นการแข่งขันฟุตบอลในกีฬาโอลิมปิกจะนับเป็นเกมระดับชาติในรุ่นอายุต่ำกว่า 21 ปี นอกจากทีมระดับ A และทีมเยาวชนแล้ว เดนมาร์กยังมีทีมจากลีกพิเศษในชื่อ Ligalandsholdet เริ่มต้นใน ค.ศ. 1983 โดยรวบรวมนักฟุตบอลชาวเดนมาร์กที่เก่งที่สุดจากลีกในประเทศนอร์ดิก และทีมชุดนี้จะลงแข่งในเกมที่ไม่เป็นทางการในช่วงปิดฤดูกาลของฟุตบอลลีกนอร์ดิกเป็นประจำทุกปี
ในบางครั้ง สื่อมวลชนจะเรียกทีม Ligalandsholdet ว่าเป็นทีมชาติเดนมาร์กชุด B เนื่องจากนักฟุตบอลอาชีพในทีม A หลายรายล้วนมากจากการเล่นในลีกต่าง ๆ ในประเทศนอร์ดิก ด้วยเหตุนี้ ผู้ฝึกสอนทีมชาติเดนมาร์กจึงระบุวัตถุประสงค์ในการลงแข่งขันของทีม  Ligalandsholdet ว่าเป็นเหมือนการลองทีมเพื่อค้นหานักฟุตบอลที่มีศักยภาพ หรือผลงานโดดเด่นเพื่อเลื่อนขึ้นสู่ทีมชุดใหญ่
ประวัติ > เดนิช ไดนาไมต์ (1980–1990)

ในการแข่งขันฟุตบอลโลก 1982 รอบคัดเลือก เดนมาร์กมีผลงานชนะ 4 นัด และแพ้ 4 นัด ผลงานโดดเด่นคือการชนะแชมป์ในฟุตบอลโลกครั้งนั้นอย่างอิตาลี 3–1 แต่เดนมาร์กไม่ได้ผ่านเข้าสู่รอบสุดท้าย แต่พวกเขาผ่านเข้าสู่ฟุตบอลชิงแชมป์แห่งชาติยุโรป 1984 จากการเอาชนะอังกฤษ 1–0 ที่สนามกีฬาเวมบลีย์ (1923) จากจุดโทษโดยอัลลัน ซิโมนเซิน ถือเป็นการลงแข่งขันระดับทางการครั้งแรกนับตั้งแต่ปี 1964 และพวกเขาได้รับการขนานนามว่า "Danish Dynamite" มีที่มาจากเพลงเชียร๋ประจำทีม เดนมาร์กมีผลงานชนะ 2 นัดและแพ้ 1 นัดในรอบแบ่งกลุ่ม รวมทั้งเอาชนะยูโกสลาสเวีย 5–0 แต่พวกเขาต้องจบเส้นทางในรอบรองชนะเลิศโดยแพ้ทีมีรองแชมป์ครั้งนั้นอย่างสเปนจาการดวลจุดโทษ ภายหลังเสมอกัน 1–1 รายการนี้ยังมีผู้เล่นอย่างมีเคล เลาโตรปเป็นกำลังหลัก หลังจบการแข่งขันสมญานามของทีม "Danish Dynamite" กลายเป็นเอกลักษณ์ในทศวรรษถัดมาของทีมชาติเดนมาร์ก
เดนมาร์กลงแข่งขันครั้งแรกในฟุตบอลโลก 1986 มีผลงานยอดเยี่ยมในรอบแบ่งกลุ่มโดยเอาชนะได้ทั้ง 3 นัดที่พบสกอตแลนด์, อุรุกวัย และเยอรมนีตะวันตก โดยเฉพาะการเอาชนะอุรุกวัยไปถึง 6–1 เป็นที่จดจำอย่างมาก ในรายการนี้เดนมาร์กมีการเล่นฟุตบอลเกมรุกอย่างเร้าใจจากการประสานงานในแนวรุกระหว่างเลาโตรป และพรีเบน เอลเกียร์ อย่างไรก็ตาม พวกเขาแพ้สเปนขาดลอย 5–1 ในรอบ 16 ทีมสุดท้ายแม้จะได้ประตูปลอบใจจากเจสเปอร์ โอลเซิน แต่พวกเขาก็เสียประตูแรกจากความผิดพลาดโอลเซินที่ส่งบอลคืนหลังพลาดอย่างโชคร้าย หลังจบการแข่งขันความผิดพลาดครั้งนี้ถูกนำไปล้อเลียนด้วยวลีในภาษาเดนมาร์กที่ว่า ("en rigtig Jesper Olsen") และถูกกล่าวถึงไปอีก 13 ปี รวมถึงถูกกล่าวซ้ำโดยรายการโทรทัศน์ของเดนมาร์กในปี 1999 เมื่อผู้เล่นแนวรุกของเดนมาร์กอย่างเยสเปอร์ กอนคเยร์ ก่อความผิดพลาดลักษณะเดียวกันในการลงสนามนัดเปิดตัวด้วยการส่งบอลพลาดทำให้ฟีลิปโป อินซากี ผู้เล่นอิตาลีทำประตู
ในฟุตบอลชิงแชมป์แห่งชาติยุโรป 1988 เดนมาร์กจบเพียงอันดับสุดท้ายในกลุ่ม ด้วยการอยู่ในกลุ่มที่หนักร่วมกับทีมใหญ่ พวกเขาแพ้สเปน 3–2, แพ้เยอรมนีตะวันตก 2–0 และแพ้อิตาลี 2–0 เก็บคะแนนในครั้งนี้ไม่ได้เลย และพวกเขาไม่ผ่านเข้าสู่ฟุตบอลโลก 1990 ทำให้ปิอ็องเทกประกาศลาออก
ประวัติ > ความสำเร็จในฟุตบอลชิงแชมป์แห่งชาติยุโรป 1992

เดนมาร์กมีผลงานในฟุตบอลชิงแชมป์แห่งชาติยุโรป 1992 รอบคัดเลือกด้วยการชนะหมู่เกาะแฟโร ตามด้วยการบุกไปเสมอนอร์เทิร์นไอร์แลนด์ และกลับมาเปิดบ้านแพ้ต่อยูโกสลาเวีย 2–0 ผู้เล่นสำคัญอย่างสองพี่น้อง มีเคล และไบรอัน เลาโตรป ประกาศเลิกเล่นทีมชาติในเดือนพฤศจิกายน ค.ศ. 1990 และผู้ฝึกสอนในขณะนั้นอย่างริชาร์ด นีลเซิน ได้รับแรงกดดันอย่างหนักเนื่องจากเขาไม่เรียกผู้เล่นศักยภาพสูงอย่างยัน โมลบี และ ยัน ไฮนท์เซอติดทีมเนื่องจากปัญหาทางวินัย อย่างไรก็ตาม เดนมาร์กยังเอาชนะคู่แข่งได้ในอีก 5 นัดที่เหลือ รวมถึงการบุกเอาชนะยูโกสลาเวีย 2–1 แต่ยังไม่เพียงพอที่จะเข้ารอบต่อไปโดยทันที
อย่างไรก็ตาม สืบเนื่องจากบทลงโทษที่มีต่อยูโกสลาเวียจากสงครามยูโกสลาเวีย และการคว่ำบาตรจากนานาชาติ ส่งผลให้สหภาพสมาคมฟุตบอลยุโรปประกาศตัดสิทธิ์ยูโกสลาเวียจากการแข่งขัน และมอบสิทธิ์ให้แก่เดนมาร์กในฐานะทีมอันดับสองที่มีผลงานดีที่สุดแทน การประกาศดังกล่าวมีขึ้นเพียง 10 วันก่อนการแข่งขันจะเริ่มขึ้น
แม้จะได้รับการคาดหมายว่าจะลงแข่งขันโดยขาดการเตรียมความพร้อมที่ดี แต่ทีมชาติเดนมาร์กกลับทำในสิ่งที่ตรงข้าม ด้วยการเรียกตัวผู้เล่นตัวหลักหลายรายที่อยู่ระหว่างการพักร้อนมาลงแข่งกระชับมิตร เพื่อเตรียมความพร้อมกับทีมฟุตบอลชาติเครือรัฐเอกราช (ในฐานะทีมตัวแทนของสหภาพโซเวียต) ด้วยผู้เล่นคนสำคัญอย่างพีเตอร์ สไมเกิล นอกจากนี้ มีเคล เลาโตรป ยังเปลี่ยนใจกลับมาติดทีมชาติอีกครั้งในเดือนเมษายน ทีมชาติเดนมาร์กสร้างความสำเร็จที่เหนือความคาดหมายที่สุดครั้งหนึ่ง ในการแข่งขันรอบสุดท้ายครั้งนี้มีสวีเดนเป็นเจ้าภาพ พวกเขาเข้ารอบในฐานะทีมอันดับ 2 ของกลุ่ม เริ่มต้นด้วยการเสมออังกฤษ 0–0 และแม้จะแพ้เจ้าภาพอย่างสวีเดน 1–0 แต่ชัยชนะต่อฝรั่งเศส 2–1 จากประตูของเฮนริก ลาร์เซินก็ช่วยให้ทีมเข้ารอบตามสวีเดน การแข่งขันในรอบรองชนะเลิศกับเนเธอร์แลนด์ดำเนินไปอย่างสูสี เนเธอร์แลนด์ออกนำไปก่อนจากประตูของแด็นนิส แบร์คกัมป์ แต่เดนมาร์กก็ได้คืนสองประตูจากลาเซิน และถูกตีเสมออีกครั้งในท้ายเกมจากฟรังก์ ไรการ์ด จบลงด้วยการเสมอ 2–2 เดนมาร์กเอาชนะการยิงจุดโทษ 5–4 ผ่านเข้าสู่รอบชิงชนะเลิศที่กอเทนเบิร์ก ก่อนการแข่งขันจะเริ่มความคาดหวังดูจะเทไปทางฝั่งเยอรมนีตะวันตกมากกว่า แต่เดนมาร์กสร้างประวัติศาสตร์ด้วยการเอาชนะ 2–0 คว้าแชมป์สมัยแรก และเป็นแชมป์จากการแข่งขันทางการครั้งแรก
ประวัติ > 1993–2000

ในเดือนสิงหาคม ค.ศ. 1993 มีเคล เลาโตรป ประกาศยุติความขัดแย้งกับผู้ฝึกสอนอย่างนีลเซนในด้านแผนการเล่น และเขาตัดสินใจกลับมาติดทีมชาติอีกครั้ง อย่างไรก็ตาม ผลงานของเดนมาร์กในช่วงเวลานี้ก็แย่ลง พวกเขาไม่มีส่วนร่วมในฟุตบอลโลก 1994 ความสำเร็จในทศวรรษนี้คือการชนะการแข่งขันคิงส์ฟาฮัดคัพ 1995 (ฟีฟ่าคอนเฟเดอเรชันส์คัพในปัจจุบัน) เดนมาร์กเอาชนะเจ้าภาพซึ่งก็คือซาอุดีอาระเบีย 2–0 และเอาชนะจุดโทษเม็กซิโกหลังจากเสมอกัน 1–1 และเอาชนะอาร์เจนตินาในฐานะแชมป์ฟุตบอลโกปาอเมริกา 2–0 ในรอบชิงชนะเลิศ และพวกเขาตกรอบแบ่งกลุ่มฟุตบอลชิงแชมป์แห่งชาติยุโรป 1996 จากการมี 4 คะแนนโดยชนะนัดเดียวที่พบกับตุรกี ผู้ฝึกสอนคนใหม่ที่เข้ามาแทนนีลเซนก็คือโบ โยฮานส์เซิน เข้ามาช่วยให้ทีมเล่นฟุตบอลเกมรุกมากขึ้น โดยในฟุตบอลโลก 1998 เป็นรายการสุดท้ายของสองพี่น้องเลาโตรปในการเล่นทีมชาติ เดนมาร์กเข้ารอบในฐานะทีมอันดับ 2 ของกลุ่ม C เอาชนะซาอุดีอาระเบียในนัดแรก 1–0 และเสมอแอฟริกาใต้ 1–1 และแพ้เจ้าภาพฝรั่งเศส 2–1 พวกเขายังมีผลงานดีด้วยการเอาชนะไนจีเรียในรอบ 16 ทีมสุดท้าย 4–1 และในรอบก่อนรองชนะเลิศนั้น พวกเขาสู้กับทีมเต็งอย่างบราซิลได้สนุกตลอดทั้งเกม และแพ้ไป 3–2 จากประตูของเลาโตรป และมาร์ติน ยอร์เกนเซิน ต่อมา พวกเขาตกรอบแบ่งกลุ่มฟุตบอลชิงแชมป์แห่งชาติยุโรป 2000 ด้วยการแพ้รวด 3 นัด
ประวัติ > 2016–2020

ออเก ฮาไรเด ผู้ฝึกสอนชาวนอร์เวย์พาทีมลงแข่งขันฟุตบอลโลก 2018 รอบคัดเลือก โซนยุโรป – กลุ่ม อี และพาเดนมาร์กจบในอันดับ 2 เป็นรองโปแลนด์ ผ่านเข้าสู่รอบคัดเลือกรอบที่ 2 และเอาชนะไอร์แลนด์จากการเสมอกันในนัดแรก 0–0 ที่โคเปนเฮเกน และบุกไปชนะ 5–1 ที่ดับลินด้วยการทำแฮตทริกของเครสแจน อีเรกเซิน และประตูของแอนเตรแอส เครสเตินเซิน และนีแกลส เปนต์เนอร์ ในฟุตบอลโลกครั้งนี้เดนมาร์กมีผู้เล่นตัวหลักหลายราย เช่น อีเรกเซิน, เครสเตินเซิน, ทอมัส ดิเลนีย์, ซีโมน แคร์, แคสเปอร์ ตอลแปร์ และแคสเปอร์ สไมเกิล ในการแข่งขันรอบสุดท้ายพวกเขาอยู่กลุ่มซี ในนัดแรกเดนมาร์กเอาชนะเปรู 1–0 ตามด้วยการเสมอออสเตรเลีย 1–1 และเสมอฝรั่งเศส 0–0 แต่ก็เป็นอีกครั้งที่พวกเขาไปได้ไม่ไกลกว่ารอบ 16 ทีมสุดท้าย ในครั้งนี้เดนมาร์กแพ้จุดโทษทีมรองแชมป์อย่างโครเอเชียหลังจากเสมอกัน 1–1 พวกเขาได้ประตูออกนำตั้งแต่นาทีที่ 1 จากมาธิอัส ยอร์เกินเซิน แต่โครเอเชียตามตีเสมอได้ในอีก 3 นาทีต่อมาโดยมาริออ มันจูกิช นี่ถือเป็นผลงานที่ดีที่สุดนับตั้งแต่ฟุตบอลโลก 2002 ทีพวกเขาผ่านรอบแบ่งกลุ่ม
เดนมาร์กลงแข่งขันรายการยูฟ่าเนชันส์ลีก ฤดูกาล 2018–19 จัดแข่งขันเป็นฤดูกาลแรกสุด ลงเล่นในลีกบี พวกเขาประเดิมด้วยการชนะเวลส์ 2–0 และเสมอไอร์แลนด์ 0–0 และเอาชนะเวลส์ในนัดต่อมา 2–1 ปิดท้ายด้วยการเสมอไอร์แลนด์อีกครั้ง 0–0 คว้าอันดับ 1 ของกลุ่มและเลื่อนชั้นสู่ลีกเอในครั้งต่อไป ในฟุตบอลชิงแชมป์แห่งชาติยุโรป 2020 รอบคัดเลือก กลุ่มดี เดนมาร์กเข้ารอบเป็นอันดับ 2 โดยมีสวิตเซอร์แลนด์เป็นอันดับ 1 พวกเขามีผลงานชนะ 4 นัด และเสมอ 4 นัด ไม่แพ้ทีมใดและเป็นทีมที่ทำประตูได้มากที่สุดในกลุ่ม (23) และเสียเพียง 6 ประตู
ผู้เล่นชุดปัจจุบัน

รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022
ข้อมูลการลงเล่นและการทำประตูนับถึงวันที่ 22 พฤศจิกายน พ.ศ. 2565 หลังจากการพบกับ  ตูนิเซีย
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | แคสเปอร์ สไมเกิล (รองกัปตันทีม) |  (1986-11-05) 5 พฤศจิกายน ค.ศ. 1986 (38 ปี) | 87 | 0 |  นิส |
| 16 | 1GK | ออลิเวอร์ เครสเตินเซิน |  (1999-03-22) 22 มีนาคม ค.ศ. 1999 (25 ปี) | 1 | 0 |  แฮร์ทา เบเอ็สเซ |
| 22 | 1GK | เฟรดเรก เรอนอว์ |  (1992-08-04) 4 สิงหาคม ค.ศ. 1992 (32 ปี) | 8 | 0 |  อูนีโอนแบร์ลีน |

| 2 | 2DF | โยแอคิม อาเนอร์เซิน |  (1996-05-31) 31 พฤษภาคม ค.ศ. 1996 (28 ปี) | 20 | 0 |  คริสตัลพาเลซ |
| 3 | 2DF | วิคเตอร์ เนลส์สัน |  (1998-10-14) 14 ตุลาคม ค.ศ. 1998 (26 ปี) | 7 | 0 |  กาลาทาซาไร |
| 4 | 2DF | ซีโมน แคร์ (กัปตันทีม) |  (1989-03-26) 26 มีนาคม ค.ศ. 1989 (35 ปี) | 122 | 5 |  เอซี มิลาน |
| 5 | 2DF | โยแอคิม เมเลอ |  (1997-05-20) 20 พฤษภาคม ค.ศ. 1997 (27 ปี) | 32 | 9 |  อาตาลันตา |
| 6 | 2DF | แอนเตรแอส เครสเตินเซิน |  (1996-04-10) 10 เมษายน ค.ศ. 1996 (28 ปี) | 59 | 2 |  บาร์เซโลนา |
| 13 | 2DF | ราสมุส คริสเตนเซ่น |  (1997-07-11) 11 กรกฎาคม ค.ศ. 1997 (27 ปี) | 11 | 0 |  ลีดส์ยูไนเต็ด |
| 17 | 2DF | เยนส์ สตรือเออร์ ลาร์เซิน |  (1991-02-21) 21 กุมภาพันธ์ ค.ศ. 1991 (33 ปี) | 49 | 3 |  ทรับซอนสปอร์ |
| 18 | 2DF | เตเนียล แวส |  (1989-05-31) 31 พฤษภาคม ค.ศ. 1989 (35 ปี) | 44 | 1 |  บรอนด์บี้ |
| 26 | 2DF | แอเลกแซนเตอร์ แป |  (1997-12-09) 9 ธันวาคม ค.ศ. 1997 (27 ปี) | 4 | 1 |  ไบฟีกา |

| 7 | 3MF | แมทีแอส เยนเซิน |  (1996-01-01) 1 มกราคม ค.ศ. 1996 (29 ปี) | 21 | 1 |  เบรนต์ฟอร์ด |
| 8 | 3MF | ทอมัส ดิเลนีย์ |  (1991-09-03) 3 กันยายน ค.ศ. 1991 (33 ปี) | 72 | 7 |  เซบิยา |
| 10 | 3MF | เครสแจน อีเรกเซิน |  (1992-02-14) 14 กุมภาพันธ์ ค.ศ. 1992 (32 ปี) | 118 | 39 |  แมนเชสเตอร์ยูไนเต็ด |
| 15 | 3MF | เครสแจน เนอร์กอร์ |  (1994-04-10) 10 เมษายน ค.ศ. 1994 (30 ปี) | 17 | 1 |  เบรนต์ฟอร์ด |
| 23 | 3MF | พีแยร์-เอมิล ฮอยปีแยร์ |  (1995-08-05) 5 สิงหาคม ค.ศ. 1995 (29 ปี) | 61 | 5 |  ทอตนัมฮอตสเปอร์ |
| 24 | 3MF | โรปอร์ต สกอว์ |  (1996-05-20) 20 พฤษภาคม ค.ศ. 1996 (28 ปี) | 11 | 5 |  1899 ฮ็อฟเฟินไฮม์ |
| 25 | 3MF | เยสเปอร์ ลินสเตริม |  (2000-02-29) 29 กุมภาพันธ์ ค.ศ. 2000 (24 ปี) | 7 | 1 |  ไอน์ทรัคท์ฟรังค์ฟวร์ท |

| 9 | 4FW | มาร์ติน แบรทเวต |  (1991-06-05) 5 มิถุนายน ค.ศ. 1991 (33 ปี) | 62 | 10 |  อัสปัญญ็อล |
| 11 | 4FW | แอนเตรแอส สกอว์ โอลเซิน |  (1999-12-29) 29 ธันวาคม ค.ศ. 1999 (25 ปี) | 24 | 8 |  กลึบบรึคเคอ |
| 12 | 4FW | แคสเปอร์ ตอลแปร์ |  (1997-10-06) 6 ตุลาคม ค.ศ. 1997 (27 ปี) | 38 | 11 |  เซบิยา |
| 14 | 4FW | มีเกิล ตัมส์กอร์ |  (2000-07-03) 3 กรกฎาคม ค.ศ. 2000 (24 ปี) | 19 | 4 |  เบรนต์ฟอร์ด |
| 19 | 4FW | โยนัส วิน |  (1999-02-07) 7 กุมภาพันธ์ ค.ศ. 1999 (25 ปี) | 15 | 5 |  ว็อลฟส์บวร์ค |
| 20 | 4FW | ยูซุฟ พออุลเซิน |  (1994-06-15) 15 มิถุนายน ค.ศ. 1994 (30 ปี) | 68 | 11 |  แอร์เบ ไลพ์ซิช |
| 21 | 4FW | แอนเตรแอส คอร์เนลียุส |  (1993-03-16) 16 มีนาคม ค.ศ. 1993 (31 ปี) | 42 | 9 |  โคเปนเฮเกน |
แหล่งข้อมูลอื่น

เว็บไซต์ทางการของทีมชาติ
ข้อมูลจากฟีฟ่า
ข้อมูลจากยูฟ่า
Official player and match statistics เก็บถาวร 2010-09-13 ที่ เวย์แบ็กแมชชีน
Official league national team page เก็บถาวร 2010-03-26 ที่ เวย์แบ็กแมชชีน
Official national team shop
De Danske Roligans
National team, players and others (statistics)
| ด ค กฟุตบอลทีมชาติเดนมาร์ก |
| --- | --- |
ทั่วไป:  สหภาพฟุตบอลเดนมาร์ก  ผู้จัดการทีม 
สนาม:  สนามกีฬาพาร์เกิน  Idrætsparken 
สถิติ:  ผลการแข่งขัน 1950–1959  1960–1969  1970–1979  1980–1989  1990–1999  2000–2009  2020–ปัจจุบัน  สถิติ 
ผู้เล่น:  ลงเล่นมากกว่า 25 นัด  ผู้เล่นทั้งหมด 
ฟุตบอลโลก:  สรุป  1986  1998  2002  2010  2018  2022 
ฟุตบอลชิงแชมป์แห่งชาติยุโรป:  สรุป  1964  1984  1988  1992  1996  2000  2004  2012  2020  2024 
วัฒนธรรม:  การแข่งขันกับสวีเดน ฟุตบอลชิงแชมป์แห่งชาติยุโรป 2008 รอบคัดเลือกที่ถูกยกเลิก  Roligan  Landsholdet  ภัยพิบัติทางอากาศ ค.ศ. 1960  นัดที่สำคัญ 
ทีมชาติอื่น ๆ:  ชาย ไม่เกิน 17 ปี  ไม่เกิน 19 ปี  ไม่เกิน 21 ปี  เดนิชลีก XI  หญิง ไม่เกิน 17 ปี  ไม่เกิน 19 ปี 
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย 
| ด ค กฟุตบอลในประเทศเดนมาร์ก |
| --- | --- | --- |
สมาคมฟุตบอลเดนมาร์ก
| ทีมชาติเดนมาร์ก | ฟุตบอลชาย · ฟุตบอลหญิง · ฟุตซอลชาย · ฟุตซอลหญิง · ฟุตซอลคนหูหนวกชาย · ฟุตซอลคนหูหนวกหญิง ·ฟุตบอลชายหาด |  |
รายชื่อสโมสรฟุตบอลในประเทศเดนมาร์ก ·
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
ผู้เล่นเดนมาร์กชุดที่คว้าเหรียญเงินในกีฬาโอลิมปิกฤดูร้อน 1908
ผู้เล่นเดนมาร์กชุดที่คว้าเหรียญเงินในกีฬาโอลิมปิกฤดูร้อน 1912
พีเตอร์ สไมเกิล (ภาพถ่ายในปี 1991) ผู้รักษาประตูคนสำคัญในช่วงทศวรรษ 1990 ผู้มีส่วนพาทีมชนะเลิศฟุตบอลชิงแชมป์แห่งชาติยุโรป 1992
มอร์เทน โอลเซิน ผู้ฝึกสอนทีมชาติเดนมาร์กระหว่าง ค.ศ. 2000–2015 ถือเป็นผู้ฝึกสอนที่คุมทีมยาวนานที่สุดของเดนมาร์ก
ลลนา สุลาวัลย์

| ลลนา สุลาวัลย์ |
| --- | --- |
ลลนา สุลาวัลย์ และไพโรจน์ สังวริบุตร จากภาพยนตร์ เลือดสุพรรณ (2524)
สารนิเทศภูมิหลัง
ชื่อเกิด: มะลิ บำเรอจิต
เกิด: 2 ธันวาคม พ.ศ. 2503 (64 ปี) อำเภอบ้านโป่ง จังหวัดราชบุรี
ปีที่แสดง: พ.ศ. 2519 - ปัจจุบัน
ผลงานเด่น: โอ๋ จาก วัยอลวน (2519) ดวงจันทร์ จาก เลือดสุพรรณ (2524) อีแพน จาก ดวงตาสวรรค์ (2524)
พระสุรัสวดี: นักแสดงนำหญิงยอดเยี่ยม  พ.ศ. 2524 - เลือดสุพรรณ (เข้าชิง)
ชมรมวิจารณ์บันเทิง: นักแสดงประกอบหญิงยอดเยี่ยม  พ.ศ. 2548 - วัยอลวน 4 : ตั้ม-โอ๋ รีเทิร์น
ฐานข้อมูล
IMDb
มะลิ บำเรอจิต (เกิด 2 ธันวาคม พ.ศ. 2503) ชื่อเล่น จิ๋ม เป็นที่รู้จักในชื่อ ลลนา สุลาวัลย์ เป็นนักแสดงหญิงที่ได้รับฉายาว่า "นางเอกหลายสิบล้าน" "นางเอกเขี้ยวเสน่ห์"  มีผลงานการแสดงได้รับความนิยมสูงสุด ช่วง พ.ศ. 2519 - 2521